राष्ट्रीय स्वयंसेवक संघ (आरएसएस) और हिंदूवादी संगठनों की कार्यप्रणाली पर हमेशा सवाल उठाने वाले मध्य प्रदेश के पूर्व मुख्यमंत्री दिग्विजय सिंह ने एक बार फिर परोक्ष रूप से इन संगठनों पर हमला बोला है। उन्होंने मध्य प्रदेश में आईएसआई के लिए कथित तौर पर काम करने के आरोप में पकड़े गए 11 आरोपियों को लेकर ट्वीट किया है। दिग्विजय ने कहा है कि भोपाल में पकड़े गए आईएसआई एजेंटों में एक भी मुसलमान नहीं है। राज्य के पूर्व मुख्यमंत्री और कांग्रेस महासचिव दिग्विजय सिंह ने शुक्रवार को अपने ट्वीट में कहा, ‘भोपाल में पकड़े गए आईएसआई के एजेंटों में एक भी मुसलमान नहीं है, उनमें से एक भाजपा का सदस्य है। मोदी भक्तों कुछ तो सोचो।’